**Doc. art. ANICA TOMIĆ**

**Konzultacije: po prethodnom dogovoru mailom**

**srijeda : 12h-13 h**

Anica Tomić hrvatska je kazališna redateljica. Diplomirala je komparativnu književnost i kroatistiku na Filozof­skom fakultetu Sveučilišta u Zagrebu , te kazališnu režiju i radiofoni­ju na Akademiji dramske umjetnosti u Zagrebu. Bila je sti­pendistica na *Amsterdamse Hogeschool voor de Kunsten* (Amsterdam), potom *Indiane University of Pennsylvania*( odsjek režije) , te stipendistica *KulturKon­takt Austria — Writers in Residence* u Beču. Osnivačica je amaterske kazališne skupine *Theatre de femmes,* jedne od najznačajnijih grupa alternative devedestih u Hrvatskoj, koja je djelovala od 1995. do 2003. Režira brojne dramske predstave , kao i autorske projekte u hrvatskim i inozemnim kazalištima ( *Prešernovo Gledalište Kranj, ,Kraljevsko pozorište Zetski dom,Cetinje, EPK Maribor, EPK Novi Sad, Slovensko Ljudsko Gledališčte Celje, Schauspielehaus Graz, Deutsches theatre /Berlin, Innsbruck..))*

Režira kulturna događanja (*Europski dan opere, Dan otvorenog trga, Bijele noći, Festival svjetla*), radi kao kazališni pedagog i mentor. Članica je niza stručnih povjerenstava, izbornica festivala, te članica žirija. Redovito surađuje s dramaturginjom Jelenom Kovačić. Uz aktualizacije klasičnih komada koje nanovo reispisuje, radi i autorske projekte koji su usko povezanim sa socijalno marginaliziranim pojedincima, skupinama, kao i poziciji žene. U predstavama propituje razne represivne aparate koji se provode nad marginaliziranim skupinama , progovara o različitim problemima koji su odraz dubokih društveno-ekonomsko-politički iskrivljenih principa koji rezultiraju frustracijom, netolerancijom, strahom, ksenofobijom, vršnjačkim nasiljem, mizoginijom. Angažirana je u borbi za ženska, dječja, ljudska prava. Jedna je od suosnivačica inicijative #SPASIME, koja uvodi temu obiteljskog nasilja u javni prostor. Dobitnica je tridesetak nacionalnih i međunarodnih nagrada za režiju i najbolje predstave države.

Trenutno na repertoaru ***Deutches theatra***, u Berlinu igra *Nore* (Shivan Ben Yishaid) u njenoj režiji, a u pripremi je i Figaro Odona von Horvatha, za *Innsbruck Tirolen Landestheatre* .

**4. NAGRADE**

**NACIONALNE NAGRADE**

* 2010. **Mali Marulić** ([Festival hrvatske drame za djecu](https://hr.wikipedia.org/wiki/Festival_hrvatske_drame_za_djecu)) za režiju predstave ***Dječak Ivek i pas Cvilek***.
* 2010. **Nagrada ASSITEJ-a**) za režiju predstave ***Dječak Ivek i pas Cvilek***.
* 2011. **Mali Marulić** za režiju predstave ***Ana i Mia***.
* 2011. **Nagrada za dramski tekst** (Dječji kazališni festival *Pozorište Zvezdarište*, [Beograd](https://hr.wikipedia.org/wiki/Beograd)) za tekst ***Ana i Mia***. (zajedno s [Jelenom Kovačić](https://hr.wikipedia.org/wiki/Jelena_Kova%C4%8Di%C4%87))
* 2011. **Zlatna Žar ptica** ([Naj, naj, naj festival](https://hr.wikipedia.org/wiki/Naj,_naj,_naj_festival)) za autorski projekt ostvaren predstavom ***Ana i Mia*** (zajedno s [Jelenom Kovačić](https://hr.wikipedia.org/wiki/Jelena_Kova%C4%8Di%C4%87))
* 2011. [**Nagrada hrvatskog glumišta**](https://hr.wikipedia.org/wiki/Nagrada_hrvatskog_glumi%C5%A1ta) ([HDDU](https://hr.wikipedia.org/wiki/Hrvatsko_dru%C5%A1tvo_dramskih_umjetnika)) za dramu ***Ovo bi mogla biti moja ulica*** (zajedno s [Jelenom Kovačić](https://hr.wikipedia.org/wiki/Jelena_Kova%C4%8Di%C4%87)).
* 2013. **Zlatna Žar ptica** ([Naj, naj, naj festival](https://hr.wikipedia.org/wiki/Naj,_naj,_naj_festival)) za najbolju režiju predstave ***Did i repa***.
* 2013. **Mali Marulić** ([Festival hrvatske drame za djecu](https://hr.wikipedia.org/wiki/Festival_hrvatske_drame_za_djecu)) za režiju predstave ***Did i repa***.
* 2013. **Marul** ([Marulićevi dani](https://hr.wikipedia.org/wiki/Maruli%C4%87evi_dani)) za režiju predstave ***Leda***.
* 2013. **Marul** ([Marulićevi dani](https://hr.wikipedia.org/wiki/Maruli%C4%87evi_dani)) za glazbeni koncept predstave ***Leda***. (zajedno s [Jelenom Kovačić](https://hr.wikipedia.org/wiki/Jelena_Kova%C4%8Di%C4%87) i [Franom Đurovićem](https://hr.wikipedia.org/w/index.php?title=Frane_%C4%90urovi%C4%87&action=edit&redlink=1)).
* 2017. **Nagrada ASSITEJ-a**  za režiju predstave PREKO SEDAM MORA, PREKO SEDAM GORA Kazališne družine Pinklec Čakovec.
* 2019. **Zlatna Žar ptica** ([Naj, naj, naj festival](https://hr.wikipedia.org/wiki/Naj,_naj,_naj_festival)) za najbolju režiju predstave **Moj razred 2 b.**
* **2020. NAGRADA HRVATSKOG GLUMIŠTA ZA REŽIJU-** [Jelena Kovačić](https://hr.wikipedia.org/wiki/Jelena_Kova%C4%8Di%C4%87)/Anica Tomić: **Hotel Zagorje** *(prema motivima romana*[*Ivane Bodrožić*](https://hr.wikipedia.org/wiki/Ivana_Bodro%C5%BEi%C4%87)*)*, [GDK Gavella](https://hr.wikipedia.org/wiki/GDK_Gavella), [Zagreb](https://hr.wikipedia.org/wiki/Zagreb)
* **2020. NAGRADA HRVATSKOG GLUMIŠTA ZA najbolju predstavu u cjelini-** [Jelena Kovačić](https://hr.wikipedia.org/wiki/Jelena_Kova%C4%8Di%C4%87)/Anica Tomić: **Hotel Zagorje** *(prema motivima romana*[*Ivane Bodrožić*](https://hr.wikipedia.org/wiki/Ivana_Bodro%C5%BEi%C4%87)*)*, [GDK Gavella](https://hr.wikipedia.org/wiki/GDK_Gavella), [Zagreb](https://hr.wikipedia.org/wiki/Zagreb)
* 2021.Festival glumca najbolja predstava: **Hotel Zagorje**
* 2021.Marulićevi dani, **Marul za najbolju režiju** Hotel Zagorje
* 2021. Marulićevi dani, **Marul za najbolju predstavu,** Hotel Zagorje
* 2022. **MALI MARULIĆ** za najbolju režiju predstave MALA FRIDA, GK Žar ptica
* **2022.** **ŽUTI OKVIR, nagrade za održivi razvoj, znanost i obrazovanje za 2022. godinu** za režiju predstavu Predstava za žive u doba izumiranja, HNK u Zagrebu . Nagradu dodjeljuje magazin National Geographic Hrvatska i tvrtka Adria Media Zagreb.
* **2023**.**Dekaničina nagrada** nagrada za ODRŽIVOST ( AUK)
* **MEĐUNARODNE NAGRADE**
* 2010. **Nagrada "Veljko Maričić"** ([Međunarodni festival malih scena](https://hr.wikipedia.org/wiki/Me%C4%91unarodni_festival_malih_scena)) za dramaturgiju predstava ***Oprostite, mogu li vam ispričati...?*** i ***Menažerija***. (s [Jelenom Kovačić](https://hr.wikipedia.org/wiki/Jelena_Kova%C4%8Di%C4%87))
* 2010**. Prix Italia**- posebna nagrada predsjednika Italije, za režiju radio drame Jerihonska ruža Diane Meheik
* 2011. **Nagrada Jurislav Korenić** ([MESS](https://hr.wikipedia.org/w/index.php?title=MESS&action=edit&redlink=1), [Sarajevo](https://hr.wikipedia.org/wiki/Sarajevo)) za najboljeg mladog redatelja/icu za režiju predstave ***Menažerija***.
* 2015. **Grand prix** Pozorište zvezdarište za “Did i repa” GKL Split
* **2022. Nagrada NENAD ŠEGVIĆ** za najbolju predstavu HOTEL ZAGORJE na 27. Međunarodnom festivalu Malih scena u Rijeci
* 2022.**Nagrada ANĐELKO ŠTIMAC** za najbolju režiju predstave HOTELA ZAGORJE na 27. Međunarodnom festivalu Malih scena u Rijeci
* 2022. za režiju MALE FRIDE pozorište Zvezdarište
* **2024.** NOVOSADSKE POZORIŠNE IGRE- Grand prix za najbolju predstavu specijalna nagrada za ideju i koncept